SANTIAGO. Silné a dlhotrvajúce zemetrasenie s magnitúdom 6,5 zaznamenali v noci nadnes v strednej časti juhoamerického Čile. Informoval o tom Americký geofyzikálny inštitút (USGS).
Epicentrum zemetrasenia bolo 48 kilometrov severozápadne od mesta Valparaíso v hĺbke zhruba 25 kilometrov, spresnila agentúra AP. Prírodný živel zasiahol túto oblasť tesne pred polnocou miestneho času (05.50 h SELČ).
Bezprostredne sa neobjavili správy o prípadných hmotných škodách či zranených. Očití svedkovia hovoria, že otrasy zeme bolo cítiť takmer celú minútu.
Úrady nariadili evakuáciu obyvateľov mesta Constitución do Tongoya. Čilská oceánografická služba vylúčila možnosť prívalových vĺn cunami.
Zdroj: Reuters